Tinder se ‘geheime’ afdeling vir die mooistes, rykstes | Maroela Media
Tinder (Foto: Wired)
Aanlynvlerksleep is ŉ waaghalsige ‘toertjie’ – die gebruiker weet dikwels nie wie of wat aan die ander kant van die skerm sit nie en daarom kan dié speletjie in ŉ behoorlike tameletjie verander.
Gelukkig – vir ŉ uitverkore groepie elite, waaronder die rykstes, mooistes en beroemdstes – probeer die afspraakwerbwerf Tinder nou om dié probleem op te los nadat hulle ŉ aparte afdeling, waar slegs die elite met mekaar geselsies kan aanknoop, as deel van ŉ eksperiment geskep het.
Volgens Mashable het dié afspraakwebwerf die ‘eksklusiewe’ afdeling, genaamd Select, geskep sodat die mooiste van die mooies, die rykstes onder die rykes en die beroemstes met mekaar kan gesels.
Tinder het nie spesifieke besonderhede bekend gemaak oor hoe die gebruikers vir dié Select-afdeling gekies word nie, maar dit lyk asof die maatskappy die gebruikers met die hand uitsoek.
Die webwerf het in die verlede ook soortgelyke verstellings gemaak sodat bekendes, wat dié app gebruik, vir die ware Jakob gesien kan word. Talle bekendes het vroeër gesê dit is moeilik om iemand op die webwerf te ontmoet omdat ander gebruikers dikwels glo dis vals profiele.
“Dit laat bekendes dus toe om Tinder op ŉ ander manier te beleef,” het Sean Rad, die uitvoerende hoof van Tinder, vroeër gesê.
Dit is onseker hoe lank dié afdeling ‘getoets’ sal word en of dit ŉ permanente instelling van die app sal word.
Zuma gaan nog baie vrouens kry sien ek…
GELUKKIG is almal dieselfde. Om op die broodlyn te leef maak my nie minder elite nie. God het nie witbroodjies nie.
Stem saam, wat beteken beroemd, dit is ‘n mensgemaakte titel. Ek stap eerder saam met ‘n timmerman wie God se seun is as wat ek saam met iemand stap wat sy status en rykdom gebruik om hom bokant ander te verheer.